ᱨᱚᱛᱞᱚᱢ

ᱨᱚᱛᱞᱚᱢ ᱫᱚ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱨᱚᱛᱱᱚᱯᱩᱨᱤ (ᱞᱤᱴ ᱨᱚᱛᱚᱱ ᱥᱚᱦᱚᱨ) ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱢᱟᱞᱣᱟ ᱴᱚᱴᱷᱟ ᱨᱮᱱᱟᱜ ᱠᱚᱧᱮᱼᱯᱟᱪᱮ ᱥᱮᱦᱮᱫ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱨᱚᱛᱞᱚᱢ ᱥᱚᱦᱚᱨ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱔᱘᱐ ᱢᱤᱴᱚᱨ (᱑,᱕᱗᱕ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱚᱛᱞᱚᱢ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱚᱠᱟ ᱑᱙᱔᱗ ᱥᱟᱞᱮ ᱨᱮ ᱥᱤᱧᱚᱛ ᱯᱷᱩᱨᱜᱟᱹᱞ ᱛᱟᱭᱚᱢ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾Ratlam District Information, ratlam.nic.in. Retrieved 15 March 2012.

᱒᱐᱑᱙ ᱨᱮ ᱵᱷᱟᱨᱚᱛᱤᱭᱟ ᱡᱟᱱᱛᱟ ᱯᱟᱨᱴᱤ ᱨᱤᱱᱤᱡ ᱜᱩᱢᱟᱱ ᱥᱤᱝ ᱰᱚᱢᱟᱨ ᱫᱚ ᱨᱚᱛᱞᱚᱢ ᱠᱷᱚᱱ ᱥᱚᱸᱥᱚᱫᱽ ᱢᱮᱢᱵᱟᱨ ᱞᱮᱠᱟᱛᱮ ᱵᱟᱪᱷᱚᱱ ᱞᱮᱱᱟ ᱛᱟᱦᱮᱸᱫ ᱾

ᱚᱛᱱᱚᱜ
ᱨᱚᱛᱞᱚᱢ ᱨᱮ ᱢᱮᱱᱟᱜᱼᱟ : (23.316667, 75.066667) ᱾ ᱥᱚᱦᱚᱨ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱒᱒.᱐ ᱜᱟᱺᱴ ᱢᱤᱞ (᱕᱐.᱐ ᱜᱟᱺᱴ ᱠᱤᱞᱚᱢᱤᱴᱚᱨ) ᱢᱮᱱᱟᱜᱼᱟ ᱾ ᱱᱚᱣᱟ ᱨᱟᱡᱚᱥᱛᱷᱟᱱ ᱟᱨ ᱜᱩᱡᱽᱨᱟᱴ ᱥᱤᱢᱟᱹ ᱟᱹᱰᱤ ᱥᱩᱨ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱚᱛᱞᱚᱢ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱒᱖᱔,᱙᱑᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱠᱟᱨᱮ ᱑᱓᱔,᱙᱑᱕ ᱠᱚᱲᱟ ᱟᱨ ᱑᱒᱙,᱙᱙᱙ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱡᱟᱱᱟᱝ ᱡᱟᱹᱱᱤ ᱙᱖᱔ ᱛᱤᱨᱞᱟᱹ ᱟᱜ ᱑᱐᱐᱐ ᱠᱚᱲᱟ ᱟᱜ ᱨᱮ ᱢᱮᱱᱟᱜᱼᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱜᱤᱫᱽᱨᱟᱹ ᱒᱙,᱗᱖᱓ ᱦᱚᱲ ᱦᱩᱭᱩᱜᱼᱟ ᱾ ᱨᱚᱛᱞᱚᱢ ᱨᱮ ᱥᱮᱪᱮᱫ ᱨᱮᱱᱟᱜ ᱜᱩᱴ ᱮᱞ ᱒᱐᱔,᱑᱐᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱗᱗.᱒% ᱠᱚᱲᱟ ᱟᱜ ᱥᱮᱪᱮᱫ ᱥᱟᱶ ᱘᱑.᱒% ᱟᱨ ᱗᱒.᱘% ᱛᱤᱨᱞᱟᱹ ᱟᱜ ᱥᱮᱪᱮᱫ ᱛᱟᱦᱮᱸ ᱠᱟᱱᱟ ᱾ ᱨᱚᱛᱞᱚᱢ ᱨᱮᱱᱟᱜ ᱗+ ᱦᱚᱲ ᱮᱞ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱖.᱘% ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱠᱚᱲᱟ ᱥᱮᱞᱮᱫ ᱫᱚᱨ ᱙᱑.᱗% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱘᱑.᱘% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱒᱗,᱑᱒᱔ ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱑᱒,᱕᱖᱗ ᱛᱟᱦᱮᱸ ᱠᱟᱱᱟ ᱾ ᱨᱚᱛᱞᱚᱢ ᱨᱮ ᱜᱩᱴ ᱜᱷᱟᱨᱚᱸᱡᱽ ᱨᱤᱱ ᱮᱞ ᱕᱓᱑᱓᱓ ᱜᱟᱱ ᱢᱮᱱᱟᱜ ᱠᱚᱣᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱨᱮᱞ ᱰᱟᱦᱟᱨ
ᱨᱚᱛᱞᱚᱢ ᱡᱚᱸᱠᱥᱚᱱ ᱫᱤᱞᱞᱤᱼᱢᱩᱢᱵᱟᱭ ᱟᱨ ᱟᱡᱽᱢᱮᱨᱼᱠᱷᱚᱸᱰᱣᱟ ᱨᱮᱞ ᱰᱟᱦᱟᱨ ᱟᱨ ᱯᱟᱪᱮ ᱨᱮᱞᱣᱮ ᱡᱚᱱ ᱨᱮ ᱵᱨᱚᱰ ᱜᱮᱡᱽ ᱞᱟᱭᱤᱱ ᱨᱮ ᱥᱤᱧᱚᱛᱤᱭᱟᱹ ᱨᱮᱞ ᱨᱮᱱᱟᱜ ᱨᱮᱞ ᱠᱷᱚᱸᱰ ᱨᱮᱱᱟᱜ ᱢᱤᱫ ᱢᱩᱬ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱾ ᱨᱚᱛᱞᱚᱢ ᱡᱚᱸᱠᱥᱚᱱ ᱯᱟᱪᱮ ᱨᱮᱞᱣᱮ ᱡᱚᱱ ᱨᱮᱱᱟᱜ ᱰᱤᱵᱤᱡᱚᱱᱟᱞ ᱦᱮᱰᱠᱩᱣᱟᱴᱚᱨ ᱢᱮᱱᱟᱜᱼᱟ ᱾Ratlam Junction http://ratlam.nic.in/profile.html#TRANSPORT ᱨᱚᱛᱞᱟᱢ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜ ᱟᱜ ᱯᱩᱱᱭᱟ ᱢᱩᱬ ᱨᱮᱞᱣᱮ ᱴᱨᱮᱠ ᱢᱮᱱᱟᱜᱼᱟ, ᱱᱚᱣᱟ ᱢᱩᱢᱵᱟᱭ, ᱫᱤᱞᱞᱤ, ᱟᱡᱽᱢᱮᱨ ᱟᱨ ᱠᱷᱚᱸᱰᱣᱟ ᱫᱷᱟᱵᱤᱡ ᱥᱮᱱᱚᱜᱼᱟ ᱾ ᱱᱚᱣᱟ ᱯᱟᱪᱮ ᱨᱮᱞᱣᱮ ᱨᱮᱱᱟᱜ ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮ ᱢᱮᱱᱟᱜᱼᱟ ᱾ ᱨᱚᱛᱞᱟᱢ ᱡᱚᱸᱠᱥᱚᱱ ᱫᱤᱱᱟᱹᱢ ᱦᱤᱞᱚᱜ ᱑᱕᱗ ᱴᱨᱮᱱ ᱛᱤᱸᱜᱩ ᱨᱮᱱᱟᱜ ᱤᱠᱥᱯᱨᱤᱝᱥ ᱟ ᱾ ᱨᱟᱡᱽᱫᱷᱟᱱᱤ, ᱜᱟᱨᱤᱵᱽ ᱨᱟᱛᱷ ᱞᱮᱠᱟᱱ ᱡᱚᱛᱚ ᱢᱩᱬ ᱥᱩᱯᱟᱨᱯᱷᱟᱥᱴ ᱴᱨᱮᱱ ᱨᱚᱛᱞᱟᱢ ᱡᱚᱸᱠᱥᱚᱱ ᱨᱮ ᱛᱤᱸᱜᱩ ᱵᱚᱫᱚᱞᱚᱜ ᱠᱟᱱᱟ ᱟᱡᱤᱦ ᱢᱮᱱᱮᱡᱚᱨ ᱢᱮᱱᱟᱭᱟ ᱾

ᱥᱚᱲᱚᱠ
ᱨᱚᱛᱞᱟᱢ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱙ ᱛᱟᱞᱟ ᱠᱷᱚᱱ ᱤᱱᱫᱚᱨ ᱟᱨ ᱱᱤᱢᱚᱪ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱯᱩᱱᱼᱞᱮᱱ ᱨᱟᱡᱽᱰᱟᱦᱟᱨ ᱤᱱᱫᱚᱨ ᱠᱷᱚᱱ ᱪᱤᱛᱛᱚᱲᱜᱚᱲ ᱫᱷᱟᱵᱤᱡ ᱥᱚᱱᱟ (Golden) ᱯᱩᱱᱠᱚᱬ ᱨᱮ ᱥᱮᱞᱮᱫᱚᱼᱟ ᱾

ᱥᱚᱦᱚᱨ ᱨᱮ ᱩᱫᱚᱭᱯᱩᱨ, ᱵᱟᱸᱥᱵᱟᱲᱟ, ᱢᱟᱸᱫᱽᱥᱚᱨ, ᱱᱤᱢᱚᱪ, ᱤᱱᱫᱚᱨ, ᱵᱷᱚᱯᱟᱲ, ᱫᱷᱟᱨ, ᱩᱡᱡᱮᱱ, ᱯᱮᱴᱞᱟᱣᱟᱫᱽ, ᱡᱷᱟᱵᱩᱣᱟ ᱮᱢᱟᱱ ᱞᱟᱹᱜᱤᱫ ᱛᱮ ᱱᱤᱭᱟᱹᱢ ᱞᱮᱠᱟᱛᱮ ᱵᱟᱥ ᱥᱮᱵᱟ ᱢᱮᱱᱟᱜᱼᱟ ᱾ ᱨᱚᱛᱞᱚᱢ ᱢᱩᱢᱵᱟᱭ ᱫᱤᱞᱞᱤ ᱨᱟᱡᱽᱰᱟᱦᱟᱨ ᱛᱟᱞᱟ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾

ᱨᱚᱛᱞᱚᱢ ᱨᱮ ᱳᱴᱚ ᱨᱤᱠᱥᱟ, ᱴᱟᱴᱟ ᱢᱮᱡᱤᱠ ᱟᱨ ᱦᱤᱡᱩᱜ ᱟᱜ ᱥᱚᱦᱚᱨ ᱵᱟᱥ ᱞᱮᱠᱟᱛᱮ ᱞᱚᱠᱟᱞ ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ ᱠᱟᱱᱟ ᱾

ᱩᱰᱟᱹᱱ ᱰᱟᱦᱟᱨ
ᱥᱚᱦᱚᱨ ᱨᱮ ᱩᱰᱟᱹᱱ ᱰᱟᱹᱦᱤ ᱵᱟᱱᱩᱜᱼᱟ, ᱟᱫᱚ ᱵᱟᱸᱡᱽᱞᱤ ᱨᱮ ᱢᱤᱫ ᱩᱰᱟᱹᱱ ᱯᱟᱴᱴᱤ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱤᱱᱫᱚᱨ ᱨᱮ ᱫᱮᱵᱤ ᱟᱦᱤᱞᱭᱟ ᱵᱟᱭ ᱦᱚᱞᱠᱟᱨ ᱩᱰᱟᱹᱱ ᱰᱟᱹᱦᱤ (᱑᱓᱗ ᱠᱤᱞᱚᱢᱤᱴᱚᱨ), ᱵᱷᱚᱯᱟᱲ ᱨᱮ ᱨᱟᱡᱟ ᱵᱷᱚᱡᱽ ᱩᱰᱟᱹᱱ ᱰᱟᱹᱦᱤ (᱒᱘᱙ ᱠᱤᱞᱚᱢᱤᱴᱚᱨ), ᱩᱫᱚᱭᱯᱩᱨ ᱨᱮ ᱢᱚᱬᱟᱨᱟᱱᱟ ᱯᱨᱚᱛᱟᱯ ᱩᱰᱟᱹᱱ ᱰᱟᱹᱦᱤ (᱒᱕᱒ ᱠᱤᱞᱚᱢᱤᱴᱚᱨ), ᱚᱦᱢᱚᱫᱟᱵᱟᱫᱽ ᱨᱮ ᱥᱟᱨᱫᱟᱨ ᱵᱷᱚᱞᱞᱚᱵᱽᱵᱷᱟᱭ ᱯᱟᱴᱮᱞ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ (᱓᱔᱐ ᱠᱤᱞᱚᱢᱤᱴᱚᱨ) ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Government Tourism Site


Category:Cities in Malwa
Category:Cities and towns in Ratlam district
Category:Municipal corporations in Madhya Pradesh
Category:Cities in Madhya Pradesh